અમદાવાદ, 21 ઓક્ટોબરઃ શહીદ થયેલા પોલીસ જવાનોની યાદગીરી રૂપે દર વર્ષે 21મી ઓકટોબરનો દિવસ દેશભરમાં ‘‘પોલીસ સંભારણા દિવસ'' તરીકે મનાવવામાં આવે છે. આ દિવસે ફરજ દરમ્‍યાન મૃત્‍યુ પામેલા પોલીસ અધિકારીઓ/જવાનોને શ્રધ્‍ધાંજલિ આપવામાં આવે છે. રાજયના પોલીસ વડા પી.સી. ઠાકુરે 21 ઓકટોબર 2014ના રોજ પોલીસ સંભારણા દિને શહીદ સ્‍મારક, શાહીબાગ પોલીસ સ્‍ટેડીયમ, અમદાવાદ ખાતે શહીદોને શ્રધ્‍ધાંજલિ આપી જણાવ્‍યુ હતું કે પોતાના દેશ માટે સેવા, ફરજ નિભાવતાં પોતાના પ્રાણ ન્‍યોછાવર કરનાર દેશના શહીદોને હું નમન કરુ છું.